Syin akkin nemmeslaye-d ɣef ufellaq n uwadem Nekk  i d-yellan seg tazwara almi d taggara n wungal maca s wudmawen yemgaraden gar Nekk  n tmarut d Nekk  agensay-is, ɣer tama tayeḍ nufa belli tasnakudt d aferdis ur tquder ara deg tira, imi ur d-yelli ara aya, d yiwen wazemz neɣ akud ad yessegzin tallit i deg ddren ineḍruyen n wungal, syin akin negza-d belli beṭṭu n yixfawen kksen tuddsa tusridt i uneqqis imi yal ixef ɣef wacu usentel i ɣef d-yewwi, neɣ tallit i deg tedder, aya d ayen yeǧǧan aneqqis ur yesɛi tazwara ur yesɛi taggara, ur d-iban melmi i d-yebda wala mi i yekfa.Aferdis wayeḍ ur d-nelli ara deg ungal d adeg war tukza,ayagi iban-d deg ismawen n tuddar war aglam; taḥka-d ineḍruyen d-yellan deg-sen.